ད་ལོར།ཞིན་ཧེ་རྫོང་གིས་ཞིང་སྡེ་དར་སྤེལ་བྱེད་པའི་འཐབ་ཇུས་ལ་དམིགས་ཏེ།ཞིང་སྡེའི་ལྗང་བསྒྱུར་མཛེས་བསྒྱུར་བཟོ་སྐྲུན་ལག་བསྟར་བྱས་པ་དང་།སྐྱེ་ཁམས་སྡོད་གནས་དང་མཛེས་སྡུག་གི་ཞིང་སྡེ་འཛུགས་སྐྲུན་བྱས་ཏེ།ཧོད་ཁ་གྲོང་རྡལ་གྱི་ཧོང་ཆུའུ་སྡེ་བ།ཏུའུ་ཐེ་སྡེ་བ།ཐང་ནག་གི་ཤ་རྫོང་གོང་མ་དང་ཞོལ་མ།སྐྱ་བུག་ལུང་བ་སོགས་རྫོང་མཁར་གྱི་གནས་སྤོར་ཡུལ་མིའི་སྡོད་གནས་དང་སྤྲེལ་རྫོང་དགོན་པ།ཆོས་སྒང་དགོན་པ།གཡུ་ལུང་དགོན་པ་སོགས་དགོན་པ་བརྒྱད་དུ་བསྡོམས་པས་སྡོང་ཕྲུག་འབུམ་ལྔ་དང་ཁྲི་གཅིག་བཙུགས་པ་དང་།ཁྱད་ཆོས་མངོན་པར་གསལ་ལ།ཁོར་ཡུག་ལེགས་པའི་ལྗང་མདོག་གི་སྐྱེ་ཁམས་ཞིང་སྡེ་དང་དགོན་པ་བཙུགས་གྲུབ་བྱུང་།དེ་དང་ཆབས་ཅིགཞིན་ཧེ་རྫོང་གིས་ནགས་ལས་ཁྱད་ལྡན་ཐོན་ལས་འཕེལ་རྒྱས་དང་རོང་འབྲོག་པའི་ཡོང་སྒོ་འཕར་སྣོན་བྱས་ཏེ་ཕྱུག་བསྒྱུར་བྱེད་པ་གཉིས་ཟུང་འབྲེལ་བྱས་ཏེ།ཆུ་རགས་ཆེན་པོའི་བཞུར་རྒྱུད་ཀྱིས་ལྗང་མདོག་སྲུང་ཡོལ་འཛུགས་སྐྲུན་དང་བཞུར་རྒྱུད་ཀྱི་ལྗང་མདོག་ནུས་པ་མཐོར་འདེགས་སུ་བཏང་ནས།ཞིང་སྡེའི་དཔལ་འབྱོར་རྒྱ་ཇེ་ཆེར་བཏང་བ་དང་རོང་འབྲོག་པའི་ཡོང་སྒོ་འཕར་སྣོན་བཏང་སྟེ།ས་སྤྱི་ཆིངས་བདུན་ཅུ་དང་གྲངས་ཆུང་དྲུག་བདུན་དང་དཔལ་འབྱོར་ནགས་ས་སྤྱི་ཆིངས་སོ་བརྒྱད་དུ་སྡོང་ཕྲུག་བཙུགས་པ་དང་།བསྡོམས་པས་རིགས་མི་འདྲ་བའི་སྡོང་ཕྲུག་ས་ཡ་གཅིག་དང་འབུམ་གཉིས་ཁྲི་ལྔ་བཙུགས།